[হালনাগাদ: ২, স: ৮:০০] বরিশাল, ২৬ জুন (আহমেদ জালাল/আমাদের বরিশাল ডটকম): বিএনপির কেন্দ্রীয় মৎস্যজীবী সম্পাদক সদ্য অনুমোদিত বরিশাল জেলা কমিটির সভাপতি আহসান হাবিব কামালের গাড়ি বহরে আজ ২৬ জুন বিকেলে শহরতলীর কাশিপুর  বাজারে র্দূবৃত্তরা হামলা চালিয়েছে। হামলাকারীরা গাড়ি বহরের একটি মটরসাইকেল জ্বালিয়ে দিয়েছে। এসময় বিএনপির ৫ নেতা-কর্মী আহত হয়েছে। এদের মধ্যে গুরুতর আহত এক শ্রমিক নেতাকে আশংকাজনক অবস্থায় বরিশাল শের-ই-বাংলা মেডিকেল কলেজ হাসপাতালে ভর্তি করা হয়েছে। বাকীরা প্রাথমিক চিকিৎসা নিয়েছে। এমপি মজিবর রহমান সরোয়ার সমর্থকরা এ হামলা চালিয়েছে বলে জানিয়েছেন বলে জানিয়েছেন কামাল সমর্থকেরা। এ ঘটনায় বিএনপির বিবাদমান দুগ্রুপের মধ্যে টানটান উত্তেজনা বিরাজ করছে।